Статистикът на един баскетболен отбор проследява броя точки,
които всеки от 12-те играчи в отбора е отбелязал в една игра.
След което направил диаграма "стебло с листа",
за да представи данните.
Колко точки е отбелязал отборът?
В началото тази диаграма изглежда малко трудна за разбиране.
Под "стебло" имаме "0, 1, 2",
под "листа" имаме всички тези цифри тук.
Как това се отнася към броя точки, отбелязани от всеки играч?
Как разчитаме такава диаграма?
Частта "листа" съдържа – или поне така я е използвал този статистик –
частта "листа" показва най-малката цифра
или цифрата на единиците от броя точки, които всеки играч е отбелязал.
А "стебло" показва цифрата на десетиците.
Обикновено "листа" показва най-дясната цифра, или цифрата на единиците,
а "стебло" показва всички останали цифри.
Полезното на този тип диаграми е, че ни дава информация
за разпределението на играчите.
Ако се загледаме, ще видим, че повечето играчи са
отбелязали брой точки, чиято цифра на десетиците е 0.
По-малко играчи са отбелязали точки, с цифра на десетиците 1.
И само един играч е отбелязал брой точки, с цифра на десетиците 2.
Той е отбелязал 20 точки.
Ще разпиша по-подробно цялата тази информация,
така че да стане по-разбираема.
Ще напиша нулите в лилаво.
И така, 1, 2, 3, 4, 5, 6, 7 играчи
са отбелязали по малко от 10 точки.
1, 2, 3, 4, 5, 6, 7.
Написах 7 нули.
И после – първият играч е имал 0 и за цифра на единиците.
Следващият играч – ще пиша с различни цветове –
той също е отбелязал 0 точки.
Третият играч има 2 точки.
0 десетици и 2 единици.
Следващият играч – ще го напиша с оранжево –
има 4 за цифра на единиците.
Този играч има 7 за цифра на единиците.
Този играч също има 7 за цифра на единиците.
След това – да видим, вече използвам почти всички цветове –
този играч има 9 за цифра на единиците.
Това означава, че имаме по един играч
с 0, 0, 2, 4, 7, 7 и 9 точки.
Може да ти се струва глупаво, че за цифра на десетиците имахме 0,
може да се остави и празно, но така лесно се вижда,
че тези играчи са отбелязали по малко от 10 точки.
Това са реалните точки за тези 7 играчи.
Слизаме един ред по-надолу.
Тук точките за всеки играч ще имат 1 за цифра на десетиците.
И те са 4 играчи.
Ще запиша четири пъти 1.
Този играч тук има 1 за цифра на единиците.
Това означава 11.
1 за цифра на десетиците и 1 за цифра на единиците.
Следващият играч също има 11.
1 за цифра на десетиците и 1 за цифра на единиците.
Този играч има 3 за цифра на единиците.
Това прави резултат от 13 точки.
1 за цифра на десетиците и 3 за цифра на единиците.
13 точки.
Този играч има 8 за цифра на единиците.
Значи е отбелязал 18 точки.
1 за десетиците, 8 за единиците – 18 точки.
И най-накрая имаме 2 за цифра на десетиците.
А цифрата на единиците е 0.
Ще го направя в жълто.
Той е отбелязал 20 точки.
И така, диаграмата ни позволи да разберем
колко точки е отбелязал всеки от играчите.
И още веднъж – тази диаграма е полезна,
защото можем да видим колко играчи са отбелязали
точки между 0 и 9, включително 9.
Колко играчи са отбелязали между 10 и 19 точки
и колко са отбелязали 20 и повече точки.
И виждаме разпределението им.
Нека отговорим на въпроса от задачата:
"Колко точки е отбелязал отборът?"
Просто трябва да съберем всички тези числа тук.
Ще започна с най-голямото число.
20 + 18 + 13 + 11 + 11
+ 9 + 7 + 7 + 4 + 2.
Така е, нали? Имаме два пъти 11, след това 9,
два пъти 7, 2 и 4.
Няма смисъл да включваме и нулите на първите двама играча.
Сега, да сметнем.
0 + 8 + 3 е 11, + 1 е 12, + 1 е 13,
+ 9 е 22, + 7 е 27, + 7 е 34, + 6 е 40.
Ще го сметна още веднъж.
8, 11, 11, 12, 13, 22, 29...
29, 36, 40 и 42.
Първият път съм сбъркал. Ще го сметна още веднъж.
Това е най-трудната част – събирането.
Събираме за последно.
0, 8, + 3, 11, 12, 13, 22, 29, 36, 40, 42.
Добре, че си проверих. Първият път съм имал грешка.
Сега, 4 + 2 е 6, 7, 8, 9, 10.
Получихме 102 точки.
Отборът е отбелязал общо 102 точки.